CELEX: C2005/193/33
Language: lv
Date: 2005-08-06 00:00:00
Title: lieta C-249/05: Prasība pret Somijas Republiku, ko Eiropas Kopienu Komisija iesniedza 2005. gada 15. jūnijā

6.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 193/21
            
         Prasība pret Somijas Republiku, ko Eiropas Kopienu Komisija iesniedza 2005. gada 15. jūnijā
   (lieta C-249/05)
   (2005/C 193/33)
   tiesvedības valoda — somu
   Eiropas Kopienu Tiesā 2005. gada 15. jūnijā izskatīšanai ir iesniegta prasība pret Somijas Republiku, ko cēla Eiropas Kopienu Komisija, kuru pārstāv D. Triantafillu [D. Triantafyllou] un I. Koskinens [I. Koskinen], pārstāvji, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka Somijas Republika nav izpildījusi pienākumus, ko tai uzliek Padomes 1977. gada 7. maija Sestās PVN direktīvas 77/388/EEK (1) 21. un 22. pants, kā arī EKL 28. un 49. pants, jo tā uzdevusi pienākumu iecelt pārstāvi ārzemēs rezidējošam nodokļu maksātājam, kas Somijā veic ar nodokli apliekamus darījumus un ir reģistrēts citā dalībvalstī vai trešajā valstī, ar kuru noslēgts nolīgums par savstarpēju administratīvu sadarbību, kura piemērošanas joma atbilst Direktīvai 76/308/EEK par savstarpēju palīdzību tādu prasījumu piedziņā, kas radušies no darbībām, kuras ir daļa no Eiropas Lauksaimniecības virzības un garantiju fonda finansēšanas sistēmas, kā arī lauksaimniecības un muitas nodokļu piedziņā (2), un Padomes 2003. gada 7. oktobra Regulai (EK) Nr. 1798/2003 par administratīvu sadarbību pievienotās vērtības nodokļu jomā un Regulas (EEK) Nr. 218/92 atcelšanu (3);
            
         
               2)
            
            
               piespriest Somijas Republikai atlīdzināt tiesāšanās izdevumus.
            
         Pamati un galvenie argumenti
   Atbilstoši Sestās PVN direktīvas 77/308/EEK 21. panta 2. punktam nerezidentam tirgus dalībniekam, kas ir reģistrēts citā dalībvalstī, dalībvalstis nevar uzlikt pienākumu iecelt nodokļu pārstāvi. Nerezidenta tirgus dalībnieka gadījumā nodokļu pārstāvja iecelšana ir brīvprātīga.
   Somijas tiesiskajā regulējumā ir paredzēts šādi: a) ja tirgus dalībnieks ir nodokļu maksātājs, kas nav Somijas rezidents, tad pievienotās vērtības nodokli maksā pakalpojuma saņēmējs (“apgrieztā nodokļa iekasēšana”); b) ja nodokļu maksātājam, kas nav Somijas rezidents, pastāv iespēja reģistrēties kā nodokļu maksātājam, tad šādos gadījumos tam ir pienākums Somijā iecelt nodokļu pārstāvi.
   Somijas sistēma attiecībā uz nodokļu pārstāvju iecelšana nav saderīga ar Kopienu tiesībām. Pienākums iecelt nodokļu pārstāvi ir pretrunā Sestās PVN direktīvas 21. panta 2. punktam.
   Somijas sistēma tirgus dalībniekam nerezidentam var paredzēt iespēju reģistrēties kā nodokļu maksātājam, taču šādas iespējas izmantošanu Somijas Republika nevar padarīt atkarīgu no tā, ka izpildīts pienākums par nodokļu pārstāvja iecelšanu, kas ir pretrunā Sestajai PVN direktīvai, kā arī neatbilst Direktīvas 2000/65/EEK (4) mērķim, kā arī EK līgumā noteiktiem preču un pakalpojumu aprites brīvības pamatprincipiem.
   
      (1)  Padomes 1977. gada 17. maija Sestā direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze, OV L 145, 1. lpp.
   
      (2)  OV L 73, 18. lpp.
   
      (3)  OV L 264, 1. lpp.
   
      (4)  Padomes 2000. gada 17. oktobra Direktīva 2000/65/EK, kas groza Direktīvu 77/388/EEK attiecībā uz to, kā nosakāms pievienotās vērtības nodokļa maksātājs.